مدبحة عكا (1191)
['Samsam22', '195.242.198.226', 'Eskandarany', 'MenoBot', 'Meno25', 'Ghaly', 'Raafat', 'GhalyBot', 'Haytham Morsy', 'Esperfulmo', '80.90.170.82', 'CommonsDelinker']
مدبحة عكا راح فيها الفقرا الغلابه مدبحة عكا اغسطس مدبحه ارتكبها ريتشارد قلب الأسد ضد سكان مدينة عكا وقت الحمله الصليبيه التالته بعد معركة مرج عكا بدل ما صلاح الدين يقعد معسكر قدام عكا طلب من سكانها يقفلوا الأبواب راح هو بالجيش على الخروبه للراحه فضلت القوات تتدفق من اوروبا بعت صلاح الدين جوابات مطوله لحكام المنطقه يطلب منهم يبعتو قوات تعضد الجيش المصرى زى الأوروبيين ما بيعملو بيدعمو جيشهم فردو عليه بكلام معسول لكن ما بعتوش حاجه أكتر من الكلام العنجهه الفارغه رفض ملك المغرب يعقوب بن يوسف إنه يساهم بمراكب لإن صلاح الدين ما خاطبهوش فى جوابه ليه بـ أمير المؤمنين بكده بقى كل اعتماد صلاح الدين على مصر بس مصر جيشها كانو بطبيعة الحال انهكو استنزفو فى معركة حطين تحرير القدس المعارك التانيه وصل الملك العادل بقوات من مصر وصل الاسطول المصرى عشان يعترض المراكب الأوروبية اشتبك معاهم قدر الاسطول المصرى انه يلحق خساير بمراكب الصليبيين ينزل قوات فى عكا لكن مشكلة صلاح الدين ان الصليبيين كانو بيعوضوا خسايرهم بالتدفقات الامدادات المتواصله من اوروبا هو يا دوبك معاه جيش مصر على شوية تركمان عربان أكراد عسكر من المدن اللى بيحكمها قرايبه الأيوبيين فى جواب لعز الدين مسعود أمير الموصل كتب صلاح الدين من العجب أن العدة تفنى ما تفنى العداة تنمو على الحصاد كأنها النبات فالبحر يمدهم الموقف جوه عكا بقى خطير الناس ابتدت تعانى المجاعه فضلت المراكب المصريه تحاول تشق طريقها بالأكل الامدادات بصعوبه سط المراكب الصليبيه اللى محاصره المدينه من البحر فى مايو شن صلاح الدين هجوم على الصليبيين بعد تمن تيام قدروا يجبروه على التراجع لما دخل الصيف بدات طلايع جيش فيليب أوجست الفرنساوى توصل معاهم أمرا كبار بيقودهم هنرى اوف ترويي كونت اوف شامبين henry of troyes count of champagne اللى سماه المؤرخين فى الشرق الكندهرى هنرى على طول بقى مسئول عن المجانيق ألات الحصار قامت معارك مناوشات متفرقه فى الصيف حاول فيها الصليبيين اختراق اسوار عكا لكن فشلوا فى اكتوبر وصل فردريك اوف سوابيا ببقايا جيش بربروسا وصل الملك فيليب اوجست يوم ابريل فى يونيه وصل ريتشارد قلب الأسد معاه مركب اشتد الحصار على عكا لما وصل ريتشارد لقى فيليب جهز الات حصار كتيره مجانيق من ضمنها منجنيق ضخم سماه العساكر جار السؤ كان عامل سلالم حديد بكلابات اسمها القطه الات الحصار كانت عماله تهاجم اسوار عكا تنقب فيها ريتشارد أول ما وصل بعت لصلاح الدين وفد معاه راجل مغربى عشان يقوله انه عايز يقابله لكن صلاح الدين رد عليه انه مش من الحكمه ان ملكين متصارعين يقابلوا بعض قبل ما يعملوا معاهدة هدنه لكن سمح لأخوه الملك العادل انه يروح يقابله استمرت محاولات الصليبيين إختراق أسوار عكا فى البحر قدروا بوصول مراكب فيليب ريتشارد انهم يشددوا الحصار يتحكموا فى المنافذ ما بقتش الشوانى المصريه قادره توصل امدادات لعكا وابتدا الناس المتحاصرين يفكروا فى الاستسلام فى يوليه بعد ما فشل الملك المعظم تقى الدين فى اختراق صفوف الصليبيين عشان يوصل عكا قدر الفرانسويه يعملوا فتحه فى جزء من السور بعدها بتمن تيام نجح الانجليز فى عمل فتحه هما كمان لكن فى الغضون دى حامية عكا قررت الإستسلام بعتوا وفد لمعسكر الصليبيين يوم يوليه يطلبوا الامان لكن ريتشارد رفض بعت لصلاح الدين فى نفس اليوم يطلب فاكهه تلج اداله اشاره انه ممكن يتناقش معاه فى موضوع عقد سلام استسلام عكا دبح الغلابه استسلام عكا ريتشارد فيليب فيليب أوجست هو داخل عكا صلاح الدين اترج لما عرف ان حامية عكا عايزه تطلب الأمان تسلم بعت يطمنهم انه حايساعدهم طوالى يوم يوليه صله عن طريق عيسي العوام من عكا نداء منهم بإنه يا اما يعمل حاجه يا حايسلموا صلاح الدين ما قدرش يعمل حاجه كل محاولاته فشلت فطلبت الحاميه الاستسلام يوم يوليه وافق الصليبيين على ان عكا تسلم بكل اللى فيها بمراكبها مخازن سلاحها انهم لازم يدفعوا حتة دهب للفرانسويه عليهم حته زياده تتدفع لكونارد شخصيا فوق كده لازم يطلق سراح أسير صليبى عليهم واحد من علية القوم اللى حاتتعمل لسته بأساميهم ترجيع صليب الصلبوت اللى خده صلاح الدين لما دخل القدس لو عملوا كل ده حا يدوهم الامان مش حا يقتلوهم اتفزع صلاح الدين لما جاله عيسي العوام من عكا بلغه باللى حصل قعد قدام خيمته يكتب جواب للحاميه يشجعها يطلب منها انها ما تسلمش لكن هو بيناقش المستشارين بتوعه بيحضر الجواب لمح علم صليبى بيرفرف على برج عكا عرف انه اتأخر جدا ان عكا ماقدرتش تستناه أكتر من كده فطلبت الأمان سلمت صلاح الدين بعت مندوبين يمضوا على اتفاقية التسليم اتحجز الأسرى دخل المنتصرين عكا بأعلامهم يوميها عيط صلاح الدين عياط جامد وقال وهو مخنوق إزاى أخلص المأسورين دخل ريتشارد فى مفاوضات مع صلاح الدين طلب فديه عشان يسيب السكان يخرجو من المدينه لكن صلاح الدين ما وافقش على تسليم فلوس الفديه من غير ما الصليبيين يسيبوا المتحاصرين الاول لإنه خاف الصليبيين يسيبو الفقرا الغلابه ما يسيبوش الامرا الأغنيا لكن ريتشارد فرسان المعبد مارضيوش يسلموا الاسرى من غير ما يستلموا الفلوس الأول كان من ضمن المأسورين الأمير بهاء الدين قراقوش اللى بنى سور القاهره لكن صلاح الدين فداه بـ أو دينار ففلت من الأسر لكن غلابة عكا مستضعفيها كان لازم يستنوا يشوفوا ازاى حا يتفك أسرهم اتعقد الموضوع كانت النتيجه ان ريتشارد قلب الأسد أمر بقتل الأسرى الغلابه بحجة إن صلاح الدين مش عايز يدفع فادبحوا يوم اغسطس فى مجزره رهيبه عند تل العياضية كان عددهم بتاع أسير دبحوا معاهم ستاتهم عيالهم لكن الصليبيين ما قتلوش الأمرا الأغنيا فهرست وملحوظات المصادر والمراجع ابن إياس بدائع الزهور فى وقائع الدهور أجزاء تحقيق محمد مصطفى الهيئة المصرية العامة للكتاب القاهرة أبو بكر بن عبد الله بن أيبك الدواداري كنز الدرر وجامع الغرر اجزاء مصادر تأريخ مصر الإسلامية المعهد الألماني للآثار الإسلامية القاهرة ابن تغري النجوم الزاهرة فى ملوك مصر القاهرة دار الكتب الوثائق القومية مركز تحقيق التراث القاهرة ابن كثير البداية النهاية جزء دار صادر بيروت ابن واصل مفرج القلوب فى أخبار بني أيوب أجزاء دار الفكر العربي القاهرة جمال الدين الشيال أستاذ التاريخ الإسلامي تاريخ مصر الإسلامية جزئين دار المعارف القاهرة المقريزي السلوك لمعرفة دول الملوك أجزاء دار الكتب القاهرة amin maalouf the crusades through arab eyes schocken books inc new york ستيفين رونسيمان runciman steven history of the crusades parts penguin books ارنولد توينبى toynbee arnold mankind and mother earth oxford university press تصنيف الحروب الصليبيه تصنيف مدابح تصنيف احداث